**TKÍ Bikarmót III – Íþróttahúsið að Varmá í Mosfellsbæ**

**3. – 4. maí 2014**

* Skráningarfrestur er til kl 23:59 föstudaginn 25. apríl 2014
* Afturelding fer með mótsstjórn á mótinu
* Þátttökugjald er 3.000,- fyrir keppendur í minior (laugardagur) og 4.000,- fyrir aðra keppendur (sunnudagur). Sama gjald er hvort sem keppt er í bardaga eða formum eða hvoru tveggja.
* Hvert félag greiðir keppnisgjöld fyrir sína iðkendur og skal leggja þau inn á reikning TKÍ, 515-26-50010, kt 500103-2050 og senda kvittun á netfangið tki@tki.is fyrir kl. 23:59 föstudaginn 2. maí 2014.
	+ **Keppendur frá félögum sem ekki ganga frá greiðslu fyrir þann tíma missa keppnisrétt sinn á mótinu.**
* Stefnt er að því að birta flokkaskiptingu og bardagatré að kvöldi þess 30. apríl á heimasíðu TKÍ, tki@tki.is og á Facebook síðu sambandsins, og athugasemdir þurfa að berast fyrir kl. 20:00 fimmtudaginn 1. maí 2014. Eftir þann tíma verður flokkum og bardagatrjám ekki breytt og mæti keppendur ekki til leiks í bardaga teljast þeir hafa tapað honum.
* **Meðfylgjandi er skráningarblað sem hvert félag þarf að fylla út (ef upplýsingar vantar verður viðkomandi keppandi ekki skráður). Skráningarblöðum skal skila inn á netfangið** **taekwondo@afturelding.is**
* Líkt og áður gildir afmælisárið, þannig að keppendur sem verða 12 ára á árinu mega velja hvor þeir keppa í minior eða cadet, þeir sem verða 15 ára á árinu mega velja á milli cadet og junior, þeir sem verða 18 ára á árinu mega velja á milli junior og senior.
* Mótsstjórn áskilur sér rétt til að sameina flokka þannig að sem flestir fái sem jafnasta bardaga.
* Fyrirspurnir og athugasemdir skulu sendar á mótsstjórn á netfangið **taekwondo@afturelding.is**

**STARFSFÓLK**

TKÍ minnir á að félög sem senda lið til keppni eru skyldug að senda ennfremur dómara til að vinna á mótinu. Samhliða skráningu keppenda á mótið skal skila inn lista með nöfnum starfsmanna og hvaða störf þeir ætla að taka að sér. Fjöldi stöðugilda sem lið skal útvega ræðst af fjölda keppenda sem félagið sendir á mótið.

Athugið að fjöldi keppenda miðast við hvorn dag um sig, þannig að félag sem sendir 6 keppendur á laugardegi í bardaga og form þarf að útvega 2 hornadómara, 1 bardagastjóra og 2 hópstjóra. Ef félagið sendir svo inn 12 keppendur í bæði bardaga og form á sunnudegi þarf það útvega 2 hornadómara og 1 bardagastjóra .

Það er á ábyrgð viðkomandi félags að tryggja að stöðugildi sé fullmannað allan keppnisdaginn. Mótsstjórn fer þess á leit við félög að þau sendi ekki dómara yngri en 12 ára.

**Stefnt er að því að greiða starfsmönnum fyrir hverja unna klukkustund í stöðugildum, þannig að starfsfólk á mótinu fær greitt fyrir sína vinnu.**

**Stjórn TKÍ minnir keppendur í landsliðshópi Íslands á að þeir eigi að gefa kost á sér til dómarastarfa báða daga mótsins, enda hefur vinnuframlag á mótum áhrif á umfjöllun stjórnarinnar um styrkbeiðnir þeirra í framtíðinni.**

**LAUGARDAGUR**

Keppni hefst kl. **10:00 á laugardeginum 2. maí**  í flokki minior (keppendur 11 ára og yngri). Keppt verður bæði í bardaga (2 gólf) og formum (1 gólf). Verðlaunaafhending í hverjum flokki fer fram þegar keppni í honum lýkur.

Mótsstjórn ítrekar að keppni byrjar stundvíslega kl. 10:00 og því þurfa keppendur að gæta þess að vera mættir tímanlega svo þeir geti lokið upphitun og komist í keppnisútbúnað áður en röðin kemur að þeim.

Keppendur á laugardegi keppa í 2x1.5 mínútu í bardaga með 15 sekúndna hléi á milli lota.

Keppendur á laugardegi sýna eitt (1) form að eigin vali, þó má einungis velja úr tveimur (2) formum niður frá viðkomandi beltagráðu og fjögur (4) form upp frá henni.

Ekki verður sérstök vigtun í minior flokki, en mótsstjórn mun vigta keppendur á keppnisdegi og færa í réttan flokk reynist uppgefin þyngd við skráningu röng.

**ÞYNGDARFLOKKAR Á LAUGARDEGI**



**SUNNUDAGUR**

Keppni hefst kl. **10:00 á sunnudeginum 4. maí 2014** í flokkum cadet, junior, senior, veteran 30+ (30 ára og eldri) og veteran 40+ (40 ára og eldri). Flokkaskipting verður skv. WTF (sjá að neðan) í bæði bardaga og formum, en mótsstjórn áskilur sér rétt til að sameina fámenna flokka líkt og áður. Skiptingu í A, B og C flokka má sjá hér til hliðar.

Í liðakeppni verður stigagjöf sem hér segir: 7 stig fyrir gull, 5 stig fyrir silfur, og 1 stig fyrir brons. Eitt (1) stig fæst fyrir hvern keppanda sem mætir til keppni og til viðbótar fæst eitt (1) stig fyrir hvern sigur í bardaga.

Verðlaunaafhending á sunnudegi fer fram í lok móts og verða þá einnig valin keppendur mótsins í karla- og kvennaflokkum auk þess að viðurkenning verður veitt til þess liðs sem fékk flest stig.

**Vigtun fyrir keppni á sunnudegi fer fram í íþróttahúsinu að Varmá laugardaginn 3. maí 2014 á milli kl. 10:00 og 13:00.** Keppendur geta líka vigtað sig í upphafi keppnisdags (við innskráningu á keppnissvæðið á sunnudagsmorgni, fyrir klukkan 10), og falli menn á vigt þá, munu þeir ekki taka þátt í mótinu og ekki fá endurgreiðslu.

Keppendur í C flokki, sýna tvö (2) form að eigin vali, þó má einungis velja úr tveimur (2) formum niður frá viðkomandi beltagráðu og fjögur (4) form upp frá henni. Keppendur sýna bæði formin hvort á fætur öðru, þ.e.a.s. sýna fyrra formið og bíða svo uns dómari gefur merki um að sýna hið síðara. Keppni í formum skiptist í eftirfarandi flokka:

* Cadet
* Junior
* Senior
* Veteran 30+
* Veteran 40+

Dregið verður um tvö (2) form sem keppendur í B og A flokki sýna og verða þau form birt að kvöldi 29. maí 2014 á heimasíðu TKÍ, tki@tki.is og á Facebook síðu sambandsins. Eingöngu verður keppt í einstaklingsformum.

Keppnisfyrirkomulag í bardaga verður sem hér segir:

* Cadet (12-14 ára) – 3 x 1.5 mínútna lotur með 30 sekúndna hvíld á milli
* Junior (15-17 ára) – 3 x 2.0 mínútna lotur með 30 sekúndna hvíld á milli
* Senior (18-29 ára) – 3 x 2.0 mínútna lotur með 30 sekúndna hvíld á milli
* Veteran (30+ / 40+) – 3 x 1.5 mínútna lotur með 30 sekúndna hvíld á milli

**ÞYNGDARFLOKKAR Á SUNNUDEGI**